钦定古今图书集成/方舆汇编/职方典/第1168卷 > 《通考》误为东南尔
## 钦定古今图书集成/方舆汇编/职方典/第1168卷 > 《通考》误为东南尔

郧故城　即桓山县城。旧载“在章山” ，因冈为城，峻不假筑。辽水迳其下，今故址湮没。

桓温城　亦曰新城。治东十八里紫石村故址存焉。晋永和五年，大司马桓温所筑。旧《志》载“涢水迳其下。” 今考紫石桥，涧水注货郎港、好石桥以入于河，非即涢水也。

南司州　按《一统志》，“梁于安陆郡置此州，寻罢。” 古郧馆　在城隍庙后，正统间改建。

凤鸣冈　，距县治三里，旧名塔儿冈。明正德间，郡人刘宽八公子夜过此。天忽烟烟如白日，见巨鸟排空，众鸟千头，以次族列霞云天半，五色射人，少焉俱集小埠。刘以语人，人咸诧曰：“此凤也。” 因改字见凤云。刘后举三子，仲、若叔，俱任知州。伯生、伯燮，其孙也。伯燮之子㢋，于其地置见凤庄。后土人掘得一断碑，载元顺“帝至正元年” ，凤亦见此，旧名“凤鸣冈。”

晒书台　：相传温公晒书于此。

虎子岩　：在治南十里。即虎乳《子文》处。

桃花岩　亦曰桃花洞，又曰仙人洞。按《一统志》“在白兆山，唐李白读书处。”

绀珠泉　亦曰“万珠泉” ，又曰“白云泉。”

桃花洞　：在治西八十里。相传，岁时有桃花片飞出，亦时有霞光。

飞花峡　昔为何氏园，号“三洲” ，亭榭甚盛。后归杨氏。明末废于寇，今建冲虚宫。按《楚故略》载，治东罗陂村有诸葛砦，南二十里为高窍砦，东十五里为兴安镇。今俱废。

金龙涧　在府城西。《舆地纪胜》：“宋时，道家有金龙玉简，学士院撰文，每一岁中斋醮投于名山洞府。”

洗足石　在涢水西。周世宗微时，濯足于此，上有古桧一株，宋王得臣有诗。

张金紫故里　，在西关外。

鼓楼　旧在三皇街，今废。

浮云楼　在府治内。宋滕甫诗：“举头便是长安日，舞袖时飘梦泽风。吴苑久抛荒草外，楚台遥望碧云中。” 郑獬亦有诗。

黄堂　在府治内，宋神宗潜邸建，为节度府。滕甫《记》：踞紫金之秀，面白玉之奇。涢溪凤台，如拱如揖。

镇楚堂　宋建，李元衡《记》。“今废。”

茇堂　宋建，周必大“记。” “今废。”

五桂堂　在府署内。宋元丰间，方城范愉为安州掌书记，官舍西偏有桂甚茂。后愉之五子致君、致明、致虚、致祥、致厚相继登第，因建“五桂堂。” 周必大记。今废。

七相堂　在府署东。知府陆世良建，今废。“七相” 者，唐郝处俊，宋张齐贤、寇准、宋庠、吕大防、范纯仁、蔡确也。

“朱氏草堂　” ，逸其名，惟欧阳文忠公有诗，知起自宋时，今废。

跨鳌堂　在紫金山上。宋郑昂《记》云：“平沙回岸，萦带城郭。商帆渔舟，出没烟波。楚国山水之观，未有易于此者也。” 今废。

李白读书堂　在白兆山之麓，有《李白旧游碑》，尚存。

司马书室　，即晒书台。明万历戊子，郡伯苏州王炳璿以范忠宣公亦苏州人，宋治平间谪安州通判，乃合祀之，颜曰“二贤祠。” 考《宋史》，公以省兄旦至安州，耽其山水之佳而寓此。城西岸皆石，涢水注之，而祠据其上。远山平莽，亦有地胜。其右一区祀浮屠。天启甲子夏，霪雨弥旬，五月十六日，右一区小圮，人咸讶之，其夜忽陷，而殿宇仍故。自上视之，其没不啻数十丈，而水泉四迸。盖蛟窟宅于其底，而漩之，初则涡，久则播，其去则湫也。恒雨而溃，所必至矣。余髫年时，闻之先大人云：石谷下凿石为洞，有“司马崖东” 四字。先是为樍土所淤。万历戊子，水啮石出现洞中一词。词曰：“楚山青，涢水绿。春风淡荡看不足。草芊芊，花簇簇，渔艇钓歌相续。信浮沉，无管束。钓回乘月归湾曲。酒盈樽，云满屋，不见人间荣辱。” 口诵此词属记之。

车盖亭　址逸。《旧志》：在府治西北三十里。考清龙潭有石可亭，盖取魏文帝诗西北有浮云亭，亭如车盖，似近之。《陈志》云：在府署中，岂以近浮云楼取义耶？万历丙辰，知县夏民怀以西郊晏公庙前为亭故址，再立亭表之。下为夏侯义井，不知何所据耶？《渔樵丛话》云：蔡确守安州，豋楼赋诗，吴处厚谪为怨谤。详具本传。载《文苑》中。范公亭　在府治西，宋吕大防謪居时，建为吕公亭。后范致虚寓此读书，故易名范公亭。碧玉亭　，在治西。

慕连亭　宋淳熙丙申，知府周颉、慕连万夫兄弟，因建“慕连亭” ，今废。

宝菜轩　通判吴震元建，今废。

钓鱼台　旧《志》云：“治西三十里，唐郝处俊钓鱼处” ，今逸其址，惟步石潭下五里有钓鱼潭，其上有石屋，以石为柱，而上覆以巨石。后为石厂，石工之相馌及避雨者舍焉。

凤凰台　按《一统志》：在府治东。唐罗隐诗：“昔年丹穴凤，翔集高台端。”

黄巢台　在府署后。传巢筑，疑即竹坞山。三凰台　在府署前。

“三台　” ：“凤凰台” ，“紫金台” ，“碧霞台，亦曰三皇台。” “晒书台。” “钓鱼台。”

毓秀阁　明建，去治西南三里，当涢水之冲。相传“其下为空谷，每风雨甚，则阁动摇。”

“锦标” 坊　在府城西。宋庠、宋祁居。

云梦县

楚王城　在县治东。按《左传》定公四年，“吴入郢，楚昭王奔郧，筑此城以自保。”

江夏郡城　，在县北一十四里。按《宋书地理志》

《江夏郡志》：“安陆，后移夏口。”

新府城　：在邑东南四十里。其事实年代俱不可考。然城垣砖甓尚存，而中多腴田。

西陵县　在县境。晋江夏郡外城。按：《西汉地理志》，江夏西陵县有云梦宫，则云梦即西陵县也，而“云梦” 疑在此县，今废。

诸葛村　《旧志》载在枫梓冈。俗传武侯南征经此。时苦旱，武侯祭祷，获雨有年。土人德之，因以“诸葛” 名村，立庙祀之。至今尚存，误称朱子庙。韩信堤　在邑东北十五里，长数百丈，上有庙，土人称为韩王冈。

《六角丘　》在邑东南田六丘，其角环聚一处，如花瓣然，行者无不异之。

白龙池　在泗洲寺。池水冬温夏凉，四时如淀，每有云气覆之。乡民遇旱，祷之辄应。建龙王祠于池东祀之。

车埠庙　在邑东三十里。俗传，楚平王沉棺于潭，潭上有庙，庙前石人指示伍贠，贠以万车挽水，得平王。

伍子胥庙　在龙须湖西。其地有龙起，风雷奋迅，毁村民庐舍及庙宇。其巨础围丈馀，今尚存，旁有龙穴。

云梦台　即邑城北祖师殿基。万历初，有愚民假神惑众，号曰“云台山。” 本郡太守齐一经恶其诬惑，寘之于法，以绝其众。

凤凰台　，高二丈许。崇祯末，土人避难，结砦其上，屡经巨寇获全。

越王台　，相传越王筑以驻兵处。或曰即楚之熊渠少子越章王游观地也。

城隍台　上有城隍庙

《王神台　》，或云即“越王台” ，俗讹称也。

擂鼓台

应城县

蒲骚城　在县北三十里。《左传》“莫敖狃于蒲骚之役，郧人军于蒲骚。” 即此。后魏于此置浮城县。隋废。《楚纪》：“宋玉在蒲骚，景差被放至蒲骚，见玉曰：‘不意重见故人，慰此去国恋恋之心’。” 即此也。废城阳郡　，在县治西。魏置。

石墙驿　宋《富水郡志》云：“驿在应城二十七里，淳熙十二年，徙于京山曹武。” 今石墙故址无考。蒲骚馆　在署东南。宣德间，县令章似兰改为公馆。嘉靖间，卢湘改建分司。

铁牛坝　在县西南二里。旧有“铁牛镇堤” ，不知何代铸，今没。

樠地　在县南，楚王卒于此。

白龙井　在县东北二十五里。唐僧善信自大洪山追白龙至此，以袈裟覆之，龙入地成井。山体石也，非掘凿而成，岁旱祷之辄应。

马监　宋乾道五年置，今应城县东十五里马房故址尚存。

南冈台　在县南三十里。

烧香台　在城东五里

孝感县

汝南城　，梁置。本吉阳县地，梁置汝南郡。西魏郡曰董城。

义阳城　，在县北一百里。梁置，西魏废。

环岳郡　在县西。魏置，隋废。又有澴阳故县，唐置，今废。

新市　，在县西。《后汉书》“王常起新市、平林之兵” ，即此地。

西湖村　在县西九十里。俗传宋太祖居潜，常困索酒村姥家，姥持酒以进，言“榷禁甚严，此私酿幸密之。” 与金不受。后太祖登极时，特宽西湖酒禁。

东湖村　在县东。宋徽宗时，此村农夫视夜有光烛天，闻于官。掘地得周时九鼎，贡于朝。《左传》“楚子问鼎，疑迁楚地” ，即此地也。

磨刀山　世传昔韩信磨刀处。

金马山　山之巅有窦，方数丈，深不可测。《野史》载：林灵素谓窦中有龙马，敕尚宝寺五人凿山数丈，见马鬣化龙飞去，今其河曰“马镕河。” 九子墩　在县北九十里。相传元兵阻陈家河，颇猖獗，今地名鞑靼园。明兵追之，逃黄云埠，垒西山为城，复追至两河口，今名连城觜。明用道济量沙之策，连数十墩，覆以席，诈称军饷至，元兵遂退。

凤凰冈　，晋穆帝永和四年，凤产九子于东冈。《方舆胜览》云：“冈在县东四十里，又名乳凤冈。” 黄龙砦　有石巉岩，书曰“阿弥石。” 相传有僧止诵阿弥佛号，久乃乘化而去。

仙姑洞　冈前橘一株，高数丈，大数围，干如青。

铜，不知何代物也。洞门高七尺许，中如堂，其高盈丈。堂旁有小洞数处，堂后洞窟四重，石磴高低。秉烛入，旁垂石锺乳如注。相传有二人秉烛入，行约二十馀里，忽睹天日，溪水阻之，深不可渡。有断石桥，隔溪茅屋骈列，花木蕃盛。溪边一女汲水，遥语二人曰：“此非尘世也，渡此不复返矣。” 二人遂归。

塔儿潭　有山临潭浒，上存小石塔七级，宋时所建。

太公潭　，世传子牙钓鱼处。

《哭竹港　》：相传孟宗哭竹处。

擂鼓台　在县黄岘关下。

三军台　在县东六里

五灵台　，在邑东南三十里。

会水台　在小河溪西北五里。峭壁嶙峋，西南如莲花六出。其上旧有寺，明季乡人避兵者筑砦自保。

仙子池　、升仙台　俱在县董家湖，昔织女升仙处。

程子读书堂　在县东五里。宋庆历间，二程子读书于此。

尧夫亭　在九崚山。宋范纯仁，字尧夫，倅安州，尝饯客于此，后人因建此亭。

东坡亭　在县东五十里。东坡謪黄州憩此，后有“五年一梦南司州” 之句。今亭废址尚存。岁丰楼　在横乐乡，距县东北七十里，周里河之右。

小隐庵　相传元白察罕隐居此处，面临磨陂塘。圮废，知县刘崑复建，寻废，惟石岿然独存。今考察罕在石人山，而此乃其弟朵罗台隐处随州。

楚子城　在州城东三十里，故光化县之北。《春秋》“桓公八年，楚子会诸侯于沈鹿黄，不会，使薳章让黄。楚子伐随，军于汉、淮之间，因筑城以逼随，故号楚子城。”

平林城　，在州城东北八十里。汉王莽末，关东平林人陈牧、廖堪起兵，号“平林军，城” 于此。梁为县。隋属随州。

神农洞　，在州东北一百二十里。山有二穴，是神农生处，故名。

九井　在厉山，山有两重堑，中有九井。相传神农既育，九井自穿，汲一井则众井皆动。

舜子井　在治东南舜子巷，又名义井，有秦时断碑，字漫灭，惟存“五大夫” 三字。后移于汉东楼下。宋许觉之诗：“一千三百馀年外，万古销磨不可寻。舜子井泉谁记古，随人闾巷祇如今。隶书字杂科虫体，氏爵名存砾石阴。登览时来醒醉眼，也胜他物在园林。”

娥皇洞　，在洪山之西北。相传，舜之二妃《英皇》居于此。其洞洪敞幽深，莫穷其底。中有玉皇阁，石龛天生，用梯始得上。更有石观音、石莲花自然不假人力。八洞中横潭水皆绿。

骕骦陂　在随州城北，唐城白云乡。《左传》：“唐成公有两骕骦马。” 今唐城镇有骕骦桥，并石刻三字犹存。唐胡曾诗：“行行西至一荒陂，因笑唐公不见机。莫惜骕骦输令尹，汉东宫阙早时归。” 鲁城河　在州北一百一十里。昔鲁王过此，爱山水幽聚，筑城以休夏。至今城址四门尚存。浮缨河　在州西一里。昔刘太保领兵渡此，落缨于水，故名。

乌龙港　，宋太祖微时，依董宗本而居。本子遵诲谓父曰：“城上恒有紫气如盖。复梦登高台，遇黑蛇长百尺，既化龙飞东北而去。” 及太祖辞宗本行后，自是紫云散矣。乌龙港，即太祖之居处，在随州城内北关，因化龙之说，故名。

夜光池　，昔随侯行于外，见群牧击一蛇，伤及血，宛转沙中，侯怜之，救入水中而去。后蛇衔径寸珠于堂，吐地曰：“我龙王子，向戏草中受伤，群牧感君活命，将珠报德。” 侯得珠，进楚王，王置殿上，夜光如昼。此池以活蛇，故因名夜光焉。白龙池　在山南。宋郑獬尝病伤寒，忽梦化为龙，浴于池中，闻池上人呼曰：“白龙翁来。” 因名。不时旱祷，俱有应。又应城县五家山亦有白龙池。应山县大龟山亦有黑龙池。

隋文帝宅　在龙居山，文帝微时居此。

犬冢　在州东一百八十里。昔王莽追光武甚急，忽一犬引光武入土窖，犬乃抛土，封其上，力尽而毙。光武得脱以告，农夫怜之，瘗焉，故名隋侯台　，在州城北八里。旧《志》：“隋侯放弹之所。” 读书台　，在州治东，晋张衡读书处。

白云楼　在州治西。宋邢居寔《赋》：“洞庭之北兮。”

汉水之东，郁高楼之特起兮，群山环峙，曾不知其几重。元刘秉忠诗：“旌旗袅袅入随州，江涨祥烟散复收。黄耳不来家信远，西风肠断白云楼。” 汉东楼　在州治南，即今南门楼。唐李白诗：“彼美汉东国，川藏明月辉。谁知丧乱后，更有一珠归。” 韩愈诗：“行行指汉东，暂喜笑言同。雨雪离江上，蒹葭出梦中。” 宋沈括诗：“野草粘天雨未休，客心自冷不关秋。塞西更有啼猿处，满目伤心悔上楼。”

尹公亭　在州治东。宋曾巩《记》：“庆历间，起居舍人、直龙图阁河南尹洙謪是州，居城东五里开元寺，尝结茅为亭，既去而人不忍废，因名曰尹公亭。治平四年，李禹卿因故址增修之。”

涢阴亭　在州治西。宋张商英有诗。

洗心亭　李克嗣建。温泉亭　在治西百里许，有温泉，李克嗣建亭其上。

《许仙亭　》在州北门内。

“瑞莲亭　” 、后喜雨亭　俱有记，载《艺文》。

神农阁　“在厉山” ，今废。

餐霞阁　在州治西

清暑阁　“在州治子城西南” ，今俱废。

汉东馆　“在州治东。”

紫石长桥　，距城西六十里。隋侯有女，曾修行于此地。鸦为引路，虎为开山，乘白牛而来，因号“白牛池。” 又移石于此，池傍因有响石垱，其石尚存，童子可摇之而动，数百人扛之不起，击之则声闻数里，琅琅然。旧有碑志其事。

应山县

平靖郡　在县西。魏置，隋废。

梁《义阳郡　》在广水西南二里。

甑山县　后周置，唐废。

吉阳县　在县西。魏改永阳为吉阳。《元和郡国志》：本汉安陆县地。梁于此置平阳县。西魏改京池县。隋改吉阳县，宋废。

应州城　，在县东礼山下。梁置永阳县及此州。云公城　，在应山东七里。

镇阳城　，在黄草山西。垒石为城，周数里，四山陡绝，一迳仅通，古避兵处也。

汝阳城　，梁置，西魏改为“董城。”

南义阳城　，在县北百里。

竹墩麻阳　，《梁书》“左军将军陈可为永阳戍主，因山起城，名为竹墩。复于麻阳旧栅建城。” 於菟乡　虎乳子文处。

渡蚁桥　在应山县南。宋庠宋祁少时，读书法兴寺，有蚁穴为暴雨所侵，作竹桥渡之。

古仙人洞　，在治北四十里。刘化日往来东湾店，取道洞左，辄为小憩。一日春暮，扪萝扳磴入洞，跏趺北壁，怡然嗒然。四壁赤石，藤薜蒙茸，洞下水色苍茫，风起微文。洞南口二山，礧礧如青螺双髻，上衬碧落，下临澄潭。少焉尘机既息，幻迹顿忘，内视凝定，忽然假寐，则栩栩然二箬笠子羽客冉冉联袂循岩而下，相问《讯曰吾侪痼疾烟霞膏肓泉石老此丘壑世乏知我昕昔樵歌牧笛相酬赓耳夫夫也异日者其毋令车马破我苍苔未及答则蘧蘧觉四顾无何有二山仙仙窈窕而已感而赋诗》“古洞千年窅，仙人何许来。一泓涵碧落，四壁满苍苔。不是桃源路，谁将麻屑猜。人间蕉鹿梦，觉处是蓬莱。”

《半月池　望夜中宵》“天上之月如镜，池中之月如钩。”

郑状元宅　在县北一百二十里。尹家畈亦称《状元畈》。

王世则故居　在县西。世则，广西临桂人，寓居于此。宋太平兴国八年进士第一。自是宋庠、郑獬相继大魁。

《王尚书冲　》在石龙山内，坊柱尚存。

四贤堂　在县治西南。初，连舜宾有隐德，二子庶、庠从学，二宋兄弟同讲授于法兴寺，后相继登第。庶清修孤洁，当官号“连底清” ；庠既清而肃，号“连底冻。” 宣和间，宋郊之孙羲年为应山令，作堂于寺，绘二宋、二连像祠祀之。张表作《四贤堂记》。

《自得园　》在城内东隅，列有《八景》。

旸谷园　在城北

《绿猗园　》《雨杏园　　》《友凤园》。

《日涉园　》《印麓草堂》

法兴寺　，在治南二百五十武，今废为山川坛。《国古塔　》在广水镇，有残碑。